अमर सिंह ,सपा का दंगल और यूपी का चुनाव ,,,,,,चालें कौन चल रहा है ? - प्रतिपक्ष | विचार के लिए जगह
Home headlines	अमर सिंह ,सपा का दंगल और यूपी का चुनाव ,,,,,,चालें कौन चल रहा है ?
headlinesराजनीति
written by शंकर अर्निमेष जनवरी 12, 2017
जब पहली बार अमर सिंह को ज़ेड सुरक्षा मिली
2008 के गर्मियों की बात थी तत्कालीन प्रधानमंत्री मनमोहन सिंह ने अमेरिका से किए असैन्य परमाणु क़रार को हरी झंडी दी थी .मनमोहन सिंह क़रार के पारित न होने की स्थिति पर सरकार तक क़ुर्बान करने को तैयार थे .वामपंथी पार्टियाँ इस क़रार का न केवल विरोध कर रही थी बल्कि इस मुद्दे पर सरकार तक गिराने को तैयार थे .बीजेपी भी मनमोहन सरकार को गिराना चाहती थी और इस षंडयंत्र की कहानी के एक किरदार अमर सिंह थे ।
बीजेपी नेता यशवंत सिन्हा ,येचुरी ,अमर सिंह की कई मुलाक़ातें इस रणनीति को अंजाम तक पहुँचाने को लेकर हुई थी . बीजेपी ने सारी तैयारी कर रख थी लेकिन लेफ़्ट के समर्थन वापसी के बाद अस्थिर मनमोहन सरकार के संकटमोचक मुलायम सिंह बन गए लेकिनकहानी में रोमांच बना हुआ था तब भी विपक्ष के पेश किए अविश्वास मत पर मनमोहन सरकार के हारने की पूरी आंशका थी .
कांग्रेस अध्यक्ष के राजनैतिक सलाहकार अहमद पटेल और अमर सिंह ने आपरेशन विश्वास मत की ज़िम्मेदारी सँभाली .अहमद पटेल और अमर सिंह ने विपक्षी सांसदों को यूपीए के पक्ष में मतदान के लिए व्यूह रचना तैयार की . अमर सिंह के घर से सारे पैसे का बँटवारा सांसदों को ख़रीदने के लिए किया गया . आडवाणी के कहने पर जेटली ने इन बिकते सांसदों की स्टिंग कर विश्वासमत के दौरान पोल खोलने का सारा ख़ाका तैयार कर लिया था लेकिन ऐन मौक़े पर अमर सिंह ने जेटली को मात दे दी .
अमर सिंह की बदौलत सरकार भी बच गई और संसद के पटल पर वोट के बदले नोट कांड के पर्दाफ़ाश का असर भी नहीं हुआ . सरकार बचाने के लिए कितने पैसों का आदान प्रदान हुआ ये तो कोई नही जानता लेकिन अमर सिंह को ज़ेड सेक्युरिटी मिल गई
अमर सिंह गुबारा मनमोहन सिंह के संकटमोचक बने जब भष्ट्राचार के खिलाफ अन्ना आंदोलन अपने शबाब पर था आंदोलन के संस्थापक शांतिभूषण को डिसकेड्रिट करने के लिए अमर सिंह मे मोर्चा संभाला ये अलग बात है इस बार अमर सिंह को उतनी कामयाबी नही मिली लेकिन अमर सिंह के ऊपर यूपीए सरकार की मेहरबानी बनी रही .
अमर सिंह ने कई बार खुलकर अपने को राजनीति के बिचौलिये के संज्ञा से विभूषित किया है कभी बीजेपी के विए कभी कांग्रेस के लिए लेकिन ज़्यादातर समय मुलायम के लिए .
बीजेपी का अमर सिंह प्रेम
आडवाणी वाजपेयी का सम्मान करने वाले अमर सिंह के रिश्ते वाजपेयी से काफी अच्छे रहे ।वाजपेयी के चाणक्य प्रमोद महाजन के पत्रकार शिवानी भटनागर हत्याकांड में नाम उछलने पर अमर सिंह ने खुलकर कब प्रमोद का साथ दिया था . कब के वित्त मंत्री यशवंत सिन्हा का यूटीआई घोटाले में नाम आने पर भी अमर सिंह ने सिन्हा का बचाव किया था . बीजेपी के दूसरी पीढ़ी के ज़्यादातर नेताओं के साथ अमर सिंह के संबंध मधुर रहे . लेकिन बीजेपी के दूसरी पीढ़ी के नेताओं में सबसे ताक़तवर रहे अरूण जेटली से अमर सिंह के संबंध २००८ के बाद बिगड़ने शुरू हो गए .
उस समय बेहद पार्टी संगठन में ताक़तवर रहे सुषमा स्वराज और राजनाथ सिंह से अमर सिंह के प्रगाढ संबंध थे लेकिन उनके प्रगाढ संबंध ने अमर सिंह जेटली के खराब संबंधों के आग में घी डालने का काम किया . 2009!के लोकसभा चुनाव के समय बीजेपी अध्यक्ष राजनाथ सिंह से वचर्स्व की लडाई लड़ रहे जेटली को लगता था राजनाथ सिंह अमरसिंह का उपयोग उन्हें नीचा दिखाने के लिए कर रहे है कई ख़बरें अमर सिंह ने उस दौरान वित्त मंत्री जेटली के खिलाफ प्रकाशित कराई थी .
जेटली से दुबारा अमर सिंह की भिड़ंत 2013 में शुरू हुई
राज्यसभा में विपक्ष के नेता अरूण जेटली का फोन टैप होने की जानकारी दिल्ली पुलिस को मिली .फोन टेप करने वाला शख़्स वही था जो 2095 में अमर सिंह का फोन भी टेप कर चुका था . जेटली को लगा उनके फोन टेप कराने के खेल में उनके राजनैतिक विरोधी सुधांशु मित्तल और अमर सिंह की कहीं न कहीं संलिप्तता है बक़ौल जेटली अमर सिंह स्टिंग आपरेशन और फोन टैपिंग के मास्टर रहे हैं .उनके घर में उनसे मिलने आने जाने हर व्यक्ति की रिकार्डिंग होती थी और ये कहा जाता है अमर सिंह की लाईब्रेरी में देश के कई बडे नेता और उद्दोगपति के फोन काँल की सीडी मौजूद है .
यूपीए के गुडबुक्स में अभी भी शामिल रहे अमर लिंह ने जेटली को फोन टैपिंग पर नीचा दिखाने का कोई मौका नहीं छोड़ा .बल्कि आगे बढते हुए अमिताभ को बोफोर्स घोटाले में घसीटने के लिए जेटली को ही ज़िम्मेदार ठहराया . बक़ौल अमर सिंह तब वीपी सरकार में अरूण जेटली सहायक एटार्नी जनरल थे और अमिताभ का नाम डालने वाले जेटली ही थे ये वो साल थे जब जेटली अमर सिंह की परछाईं भी देखना नही चाहते थे .
2014 में बीजेपी की सरकार बनी तो अज्ञातवास में चल रहे अमर सिंह की सुरक्षा खत्म कर दी गई लेकिन राजनीति के अजातशत्रु अमर सिंह ने दो साल बितते फिर पलटी मारी . अमर सिंह ने बीजेपी में अपने संपर्कसूत्रों में फिर से पानी खाद डालना शुरू कर दिया और इसमें सहायक बने जी ग्रुप के मालिक और सांसद बने सुभाष चंम्द्रा . सुभाषचंन्द्रा ने अमर सिंह की सपा वापसी में रोल अदा किया .अमर सिंह फिर से मुलायम के मैनफ्राइडे बन गए
अमर सिंह को जब दुबारा ज़ेड सुरक्षा मिल गई
सूत्रों के मुताबिक पिछले दो तीन महीने में अमर सिंह और बीजेपी शीर्ष नेतृत्व में कई मुलाक़ातें सुभाष चंद्रा के घर पर हुई .बीजेपी के लिए यूपी चुनाव का जीतना करो या मरो के समान है 2019 में प्रधानमंत्री मोदी के दुबारा चुनकर आने के लिए बीजेपी का यूपी में सत्ता तक पहुँचना बेहद ज़रूरी है और इसके लिए बीजेपी साम दंड भेद की हर रणनीति अपनाने को तैयार है जो उसे सत्ता तक पहुँचाएँ .
पहले बीजेपी ने बीएसपी तोड़ने के लिए ताक़त लगाई .स्वामी प्रसाद मौर्य उसी रणनीति के तहत बीएसपी से बाहर हुए फिर बारी आई मजबूत सपा की .अखिलेश के क़रीबी लोगों की मानें तो समाजवादी पार्टी को तोड़ने और मुस्लिम वोट बाँटने के लिए बीजेपी अध्यक्ष अमित शाह ने अमर सिंह को ज़िम्मा सौंपा है अगर तात्कालिक समझौता हो भी जाए बीजेपी की नज़र अब यादव वोट पर भी है जो अस्थिर और विभाजित समाजवादी पार्टी की सूरत में उसे सत्ता तक पहुँचा सकते है . अखिलेश और नरेश अग्रवाल के पास भले इस समीक्षा के पीछे वजहें होगी लेकिन समाजवादी पार्टी में घटती घटनाएँ इस तथ्य की तरफ इशारा करती है कहानी सिर्फ वही नही है जो ऊपरी तौर पर नज़र आ रही ।
मोदी सरकार के दूसरे सबसे ताक़तवर रहे मंत्री अरूण जेटली से छत्तीस का आँकड़ा रखने वाले अमर सिंह को एक दिन में ही ज़ेड ऋेणी की सुरक्षा कैसे मिल गई ?अमर सिंह की सुरक्षा को अचानक इतना ख़तरा कैसे हो गया कि उन्हें मुलायम के बाद 22 कमांडो की सुरक्षा देनी पडी ? अपने राजनैतिक विरोधियों पर आक्रामक रहने वाली बीजेपी सरकार अमर सिंह पर इतना मेहरबान अचानक क्यों हो गई ? अमर सिंह ने आखिर क्या किया या चुनाव बाद करने वाले है जिसकी वजह से उन्हें आननफानन में उपकृत किया गया ?गृहमंत्री को बीजेपी अध्यक्ष ने फोन कर उसीदिन ज़ेड सुरक्षा ऋेणी की अधिसूचना जारी करने को कहा ये सारे सवाल सपा की सिरफुटौव्वल कहानी में संशय और टिवस्ट पैदा करते है और बीजेपी की मिशन यूपी कहानी में अमर एंगल की तरफ इशारा करता है .
अमर सिंह ,सपा का दंगल और यूपी का चुनाव ,,,,,,चालें कौन चल रहा है ? was last modified: जून 24th, 2017 by शंकर अर्निमेष